นายกฯ โต้ลือฉีดวัคซีนปลอม! ฉุนสื่อ ขยายความดราม่าโลกโซเชียล
นายกฯ โต้ลือฉีดวัคซีนปลอม โวยสื่อขยายความดราม่าโลกโซเชียล
นายกฯ โต้ลือฉีดวัคซีนปลอม โวยสื่อขยายความดราม่าโลกโซเชียล
17 มี.ค. 2564

พล.อ.ประยุทธ์ จันทร์โอชา นายกรัฐมนตรีและรมว.กลาโหม ปฏิเสธกระแสข่าวว่านายกรัฐมนตรีฉีดวัคซีนปลอม โดยตำหนิสื่อมวลชนที่นำเสนอข่าวดังกล่าว
“ก็ดราม่าทุกอย่าง มาวันแรกนายกฯ ไม่กล้าฉีด เบี้ยวไม่ยอมฉีด ก็หมอบอกยังไม่ให้ฉีด ฉีดเมื่อไหร่ก็เมื่อนั้น พอฉีดเสร็จ ก็ว่าฉีดปลอมหรือเปล่า มียาหรือเปล่า ของจริงหรือไม่ ไม่มีอะไรเล่นหรืออย่างไร”พล.อ.ประยุทธ์ กล่าว
นายกรัฐมนตรี กล่าวอีกว่า สื่อมวลชนรู้อยู่แล้วเรื่องดังกล่าวเป็นเพียงการแสดงความเห็นในสื่อโซเซียล แต่กลับนำไปขยายความ ซึ่งสาเหตุที่ต้องพูดเพราะอยากให้คนเหล่านี้เลิกทำตัวแบบนี้เสียที เนื่องจากไม่เกิดประโยชน์ ไม่สร้างสรรค์ ควรกลับไปดูตัวเองว่าทำความดีอะไรมาบ้าง แต่ยืนยันว่าไม่ได้โกรธ เพราะโกรธไม่ได้ ขอแค่สื่ออย่าไปขยายความเท่านั้น